# Αρτύρ Κονσταντέν Κρεμπς

| Αρτύρ Κονσταντέν Κρεμπς |
| --- |
|  |
| Γενικές πληροφορίες |
| Όνομα στη μητρική γλώσσα | Arthur Constantin Krebs (Γαλλικά)  |
| Γέννηση | 16  Νοεμβρίου 1850 Βεζούλ |
| Θάνατος | 21  Μαρτίου 1935 Κιμπερλέ |
| Χώρα πολιτογράφησης | Γαλλία |
| Εκπαίδευση και γλώσσες |
| Ομιλούμενες γλώσσες | Γαλλικά |
| Σπουδές | Ειδική Στρατιωτική Σχολή του Σαιν-Σιρ |
| Πληροφορίες ασχολίας |
| Ιδιότητα | εφευρέτης μηχανικός στρατιωτικός αεροπόρος military flight engineer μηχανολόγος μηχανικός οχημάτων βιομήχανος motorboat racer πυροσβέστης |
| Εργοδότης | Γαλλικός Στρατός ξηράς Paris Fire Brigade Panhard |
| Αξιοσημείωτο έργο | La France, French submarine Gymnote, Paris Fire Brigade, giubo, Εξαερωτήρας, automobile safety, steering wheel, artillery wheel, caster angle, Panhard, Clément-Panhard, Tracteur Panhard-Châtillon, Lebaudy airships, Naïade-class submarine, πυροσβεστικό όχημα, fire alarm call box, air compressor, Κινητήρας rheometer |
| Οικογένεια |
| Τέκνα | Louis Krebs |
| Συγγενείς | Charles de La Poix de Fréminville (κουνιάδος) |
| Συνεργάτης | Σαρλ Ρενάρ, Ανρί Ντυπουί ντε Λομ, Antoine-Joseph de La Poix de Fréminville, Gustave Zédé, Durenne, Émile Levassor, René Panhard, Charles de La Poix de Fréminville, Adolphe Clément-Bayard, Φέρντιναντ Πόρσε, Ζακ-Αρσέν ντ' Αρσονβάλ, Έττορε Μπουγκάτι, Αντρέ-Γκυστάβ Σιτροέν και Gaston Romazzotti |
| Υπογραφή |
|  |
|  Σχετικά πολυμέσα |
|

Το υποβρύχιο *Gymnote* το 1888. Ο Αρτούρ Κρεμπς κρατά τον ιστό αερισμού. Το περισκόπιο είναι ορατό
Ηλεκτρομαγνητικό κιβώτιο ταχυτήτων από το δίπλωμα ευρεσιτεχνίας αυτοκινήτου του Κρεμπς του 1896
Ο **Αρτύρ Κονσταντέν Κρεμπς** (γαλλικά: Arthur Constantin Krebs‎‎, 16 Νοεμβρίου 1850, Βεζούλ – 22 Μαρτίου 1935, Κιμπερλέ) ήταν Γάλλος αξιωματικός του στρατού και πρωτοπόρος της μηχανικής.

## Βίος

Συνεργαζόμενος με τον Σαρλ Ρενάρ, πραγματοποίησε την πρώτη πλήρως ελεγχόμενη ελεύθερη πτήση με το αερόπλοιο *La France* του Γαλλικού Στρατού, το οποίο κατασκευάστηκε το 1884. Η πτήση κάλυψε απόσταση 8 χιλιομέτρων σε 23 λεπτά. Επρόκειτο για πτήση που ολοκληρώθηκε στο σημείο απογείωσής της. Στις επτά πτήσεις του, το *La France* επέστρεψε πέντε φορές στο σημείο εκκίνησής του. Το 1886 ο Κρεμπς μοιράστηκε το βραβείο *Πόντι* της Γαλλικής Ακαδημίας Επιστημών για τη συμβολή τους στην αεροναυτική.

Το 1888 οι Κρεμπς και Γκυστάβ Ζεντέ σχεδίασαν το πρώτο σύγχρονο γαλλικό υποβρύχιο, το *Gymnote*. Το υποβρύχιο διέθετε το πρώτο περισκόπιο και την πρώτη ηλεκτρική γυροσκοπική πυξίδα. Αυτή έδωσε τη δυνατότητα στο *Gymnote* να πραγματοποιήσει ναυτικό αποκλεισμό το 1890.

Από το 1884 έως το 1897 ο Αρτούρ Κρεμπς εκσυγχρόνισε τον πυροσβεστικό σταθμό *Ville de Paris*, όχι μόνο τον εξοπλισμό του αλλά και την οργάνωσή του.

Το Μάιο του 1896 ο Αρτύρ Κρεμπς κατοχύρωσε με δίπλωμα ευρεσιτεχνίας ένα νέο όχημα, το οποίο διέθετε ηλεκτρομαγνητικό κιβώτιο ταχυτήτων και διάταξη εμπρόσθιων τροχών οι οποίοι επανερχόταν στην αρχική τους θέση όταν ο τροχός κίνησης βρισκόταν στα αριστερά, γνωστή σήμερα ως γωνία Κάστορ. Η εταιρεία Panhard et Levassor απέκτησε άδεια για την κατασκευή 500 αυτοκινήτων υπό την ονομασία Clement-Panhard την περίοδο μεταξύ 1898 και 1902. Ο Κρεμπς διαδέχθηκε τον Λεβασόρ ως γενικός διευθυντής της εταιρείας Panhard et Levassor από το 1897 έως το 1916. Μετέτρεψε την εταιρεία Panhard et Levassor σε μια από τις μεγαλύτερες και πλέον επικερδείς εταιρείες παραγωγής αυτοκινήτων πριν τον Α΄ Παγκόσμιο Πόλεμο. Το 1898 ο Κρεμπς αντικατέστησε το χειριστήριο με ένα κεκλιμένο τιμόνι στο αυτοκίνητο που Panhard et Levassor που σχεδίασε για τον αγώνα Παρίσι-Άμστερνταμ που διεξήχθη μεταξύ 7 και 13 Ιουλίου 1898. Ο Φερνάντ Σαρόν κέρδισε τον αγώνα με ένα τετρακύλινδρο Panhard et Levassor. Στο τέλος του 1898, η C S Rolls παρουσίασε το πρώτο όχημα στη Βρετανία με κεκλιμένο τιμόνι όταν εισήγαγε ένα 6 ίππων Panhard et Levassor από τη Γαλλία. Το 1902 ο Κρεμπς εφηύρε το αυτόματο καρμπυρατέρ διαφράγματος, το οποίο έδινε στα αυτοκίνητα συνεχή ισχύ κατά την επιτάχυνση παρέχοντας σταθερή αναλογία αέρα/καυσίμου ανά πάσα στιγμή. Αυτό οδήγησε επίσης σε σημαντική βελτίωση της οικονομίας καυσίμου. Επίσης ο Κρεμπς εισήγαγε πολλές βελτιώσεις στον σχεδιασμό των οχημάτων., ενώ συνέβαλε στη βελτίωση του Systeme Panhard (κινητήρας μπροστά, κίνηση από τους εμπρόσθιους τροχούς) το οποίο υιοθετήθηκε παγκοσμίως πριν τον Β΄ Παγκόσμιο Πόλεμο.

Κατασκεύασε επίσης διάφορα οχήματα για το Γαλλικό Στρατό αλλά και ιδιωτική χρήση. Ένας παγετώνας στην Ανταρκτική έλαβε το όνομά του το 1960. Λίγο πριν το θάνατο του, το 1934, έγινε διοικητής της Λεγεώνας της Τιμής για το έργο του στην αεροναυτική και την αυτοκινητοβιομηχανία.

## Δείτε επίσης

* αερόπλοιο
* Σαρλ Ρενάρ
* Χρονολόγιο της αεροπορίας τον 19ο αιώνα

## Παραπομπές

## Εξωτερικοί σύνδεσμοι

* Έργα της/του ή για την/τον Αρτύρ Κονσταντέν Κρεμπς στο Internet Archive